คัด 27 หุ้น น่าลงทุน ชู BGRIM แลกการ์ด-PTTEP รับอานิสงส์น้ำมันพุ่ง
คัด 27 หุ้น น่าลงทุนมีปัจจัยบวกเฉพาะตัว ชู BGRIM แลกการ์ด-PTTEP รับอานิสงส์น้ำมันพุ่ง จากภาวะอุปทานตึงตัว จีนผ่อนคลายมาตรการ 
คัด 27 หุ้น น่าลงทุนมีปัจจัยบวกเฉพาะตัว ชู BGRIM แลกการ์ด-PTTEP รับอานิสงส์น้ำมันพุ่ง จากภาวะอุปทานตึงตัว จีนผ่อนคลายมาตรการ
20 มิ.ย. 2565

บริษัทหลักทรัพย์เอเชีย เวลท์ จำกัด ระบุในบทวิเคราะห์ โดยแนะนำกลยุทธ์การลงทุน ยังคงน้ำหนักการลงทุนในหุ้น 40%-45% ของพอร์ต ซึ่งทางฝ่ายวิจัยให้น้ำหนักหุ้นที่มีปัจจัยบวกเฉพาะตัว โดยเฉพาะหุ้นในกลุ่มที่เกี่ยวกับการท่องเที่ยว (กลุ่มสนามบิน สายการบิน) ได้แก่ บริษัท ท่าอากาศยานไทย จำกัด (มหาชน) หรือ AOT, บริษัท บริการเชื้อเพลิงการบินกรุงเทพ จำกัด (มหาชน) หรือ BAFS, บริษัท เอเชีย เอวิเอชั่น จำกัด (มหาชน) หรือ AAV, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT, บริษัท ดิ เอราวัณ กรุ๊ป จำกัด (มหาชน) หรือ ERW, บริษัท เอส โฮเทล แอนด์ รีสอร์ท จำกัด (มหาชน) หรือ SHR และ บริษัท โรงแรมเซ็นทรัลพลาซา จำกัด (มหาชน) หรือ CENTEL 
หุ้นในกลุ่มที่ได้ประโยชน์จากการเปิดเมืองและเปิดประเทศ ได้แก่ บริษัท โรงพยาบาลบำรุงราษฎร์ จำกัด (มหาชน) หรือ BH, บริษัท กรุงเทพดุสิตเวชการ จำกัด (มหาชน) หรือ BDMS, บริษัท พีทีจี เอ็นเนอยี จำกัด (มหาชน) หรือ PTG, บริษัท ซัสโก้ จำกัด (มหาชน) หรือ SUSCO และ บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM
หุ้นในกลุ่มอาหาร ได้แก่ บริษัท ไทยยูเนี่ยน กรุ๊ป จำกัด (มหาชน) หรือ TU, บริษัท เจริญโภคภัณฑ์อาหาร จำกัด (มหาชน) หรือ CPF, บริษัท จีเอฟพีที จำกัด (มหาชน) หรือ GFPT, บริษัท ไทยฟู้ดส์ กรุ๊ป จำกัด (มหาชน) หรือ TFG และ บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN 
หุ้นในกลุ่ม Laggard Play ได้แก่ บริษัท ช.การช่าง จำกัด (มหาชน) หรือ CK, บริษัท ราช กรุ๊ป จำกัด (มหาชน) หรือ RATCH, บริษัท ผลิตไฟฟ้า จำกัด (มหาชน) หรือ EGCO, บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC และ บริษัท บี.กริม เพาเวอร์ จำกัด (มหาชน) หรือ BGRIM
หุ้นในกลุ่ม Defensive ที่มีความผันผวนต่ำ ได้แก่ บริษัท สยามแม็คโคร จำกัด (มหาชน) หรือ MAKRO, บริษัท ซีพี ออลล์ จำกัด (มหาชน) หรือ CPALL และ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC 
หุ้นในกลุ่มประกัน ได้แก่ บริษัท ทิพย กรุ๊ป โฮลดิ้งส์ จำกัด (มหาชน) หรือ TIPH และ บริษัท กรุงเทพประกันชีวิต จำกัด (มหาชน) หรือ BLA เป็นหุ้นปันผลสูง ตามพอร์ต Core Investment ของทางฝ่ายวิจัย
ส่วนหุ้นในกลุ่มพลังงาน ทางฝ่ายวิจัยแนะนำ บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ที่ยังคงได้ประโยชน์โดยตรงจากราคาน้ำมันดิบที่ปรับเพิ่ม โดยประเมินว่าราคาน้ำมันดิบยังมีโอกาสปรับเพิ่มต่อเนื่องในระยะสั้น จากภาวะอุปทานตึงตัว รวมไปถึงการผ่อนคลายมาตรการล็อกดาวน์ของทางการจีน และข้อตกลงนิวเคลียร์อิหร่านที่ยังไม่มีความคืบหน้า